**200918**

**Иса мінажатының қағидалары**

***«О, Әкем, егер Сен қаласаң, (қаһарыңа толы) осы «тостағанды» Маған жолатпай алып кете гөр. Бірақ Менің емес, Сенің еркің болсын!»***

***(Лұқа 22:42)***

Исаның мінажатында, біз үшін стандартты ережелер болып табылатын бірқатар Исаның маңызды қағидаларын көремін. Бұл қағидалар Исаның Гетсеман бағында ауыр сезімдерді бастан кешкені секілді, біз, өз өмірізде осындай сәттерді кешкен кезімізде көмектесетін қиғадалар.

Біріншіден, Иса Көктегі Әкеге мінажат етті. Бұл олардың арасындағы қарым-қатынастың бар екенін көрсетеді. Ол Өзінің Құдайдың Ұлы екенін білді. Біз Құдайдың ұлы отбасына қабылданғанымызды, Иса Мәсіхке деген сеніміміз арқылы Құдайдың ұл-қыздары болғанымызды түсінуден гөрі маңызды ештеңе жоқ. Құдай мінажаттарымызға үнемі құлақ асады, өйткені біз Онын балаларымыз.

Иса Өзі оңашада мінажат еткен. Бұл оның жеке әрекеті, Құдаймен оңашада мінажат ету - бұл біздің өмірімізде де болу керек. Иса сонымен қатар табандылықпен мінажат етті. Матай бізге Исаның Өз ауыртпалығын Құдайға үш рет терең және шын жүректен шыққан мінажатта әкелгені туралы айтады. Ол Құдайдың Ұлы еді. Мен өз мұқтаждығым үшін бір рет қана мінажат етсем, Құдай менің мінажатымды естімей қалады ма? Жоқ, әрине ол естиді, бірақ Ол біздің табандылықпен мінажат етуімізді қалайды, Құдайдың уәделеріне сеніп, барлық ойларымызды сұраған нәрсемізге бағыттағанымызды қалайды.

Сонымен қатар, Иса, Құдайдың еркіне сай мінажат еткен. Мәтінде Исаның мінажат еткені айтылады: «О, Әкем, егер Сен қаласаң, (қаһарыңа толы) осы «тостағанды» Маған жолатпай алып кете гөр. Бірақ Менің емес, Сенің еркің болсын!» (Лұқа 22:42) Сенімнің ең жоғарғы формасы - «бірақ» деген сөзбен мінажат ету, ол арқылы сіз өзіңізді Әкеге тапсырып, Оның рақымы мен көмегіне сенімді боласыз. Мұндай мінажат әрдайым Құдайға сіз ойлағаннан басқаша жасауға мүмкіндік береді.

Сосын не болды? Құдай Оны өлімнен құтқарды ма? Жоқ, бірақ, Оған ары қарай табандылықпен мінажат етуіне күш беретін періштесін жіберді.

Ашығын айтқанда, Құдай бізді әрқашан зұлымдықтан құтқара бермейді, немесе Онымен оңашада бірге мінажат етуді тежейтін күштерді жеңуге көмектесе бермейді, бірақ, Ол сынақтарға төтеп беруге, сол сынақтардан өткеннен кейін қуана алатындай күш пен рақым береді.

Қажет уақытта Құдайдың алдына оңашада келуге ешқашан қорықпаңыз, өйткені сонда ғана сіз оның рақымын таба аласыз.